හිටපු ඇමරිකානු ජනපති බැරක් ඔබාමාගේ බිරිය වන මිෂෙල් ඔබාමා ඇමරිකාවේ 44 වැනි ජනපති ආර්යාවයි. ඔබාමා ජනපති ධුරයට තරග කිරීමට යොමු වෙනවාත් සමඟම ඇයද පූර්ණකාලීනව ඔහුට සහය දක්වමින් දේශපාලනයට යොමු වූවාය. ඔබාමා ජනපති ලෙස තේරී පත්වීමත් සමඟ ඔබාමා පවුල මුළු ලෝකයේම නිරික්සුම් ඇසට යොමු විය. ජනපති ආර්යාව ලෙස ඇය ඔබාමා ජනපතිතුමා සමඟ ලොව පුරා සංචාරය කළාය. රාජ්‍ය මට්ටමේ උත්සව හා නොයෙක් මාධ්‍ය වැඩසටහන්, උත්සව හා විශේෂයෙන්ම කාන්තාවන් සම්බන්ධ වැඩමුළු ආදියට සහභාගී වූවාය. මේ හැම අවස්ථාවකම ජනපති ආර්යාව පෙනී සිටියේ ඇගේ සුන්දරත්වය ඉස්මතු වන පරිදි නොයෙක් පන්නයේ විලාසිතාවලින් සැරසෙමිනි. උසස් මට්ටමේ විලාසිතා රුචිකත්වයක් තිබූ අයකු ලෙස ඇය පිළිගැනීමට ලක්වූවාය. එහෙත් එයට පෙර සිටි ජනපති ආර්යාවනට වඩා ඇගේ කැපී පෙනෙන වෙනස්කම වූයේ ඇය අප‍්‍රිකානු - ඇමරිකානු ජාතිකයකු වීමයි. ඒ නිසා එතෙක් පැවති සාම්ප‍්‍රදායික ආර්යා ප‍්‍රතිරූපය බිඳ දමමින් ඇය වෙනුවෙන් නව ප‍්‍රතිරූපයක් ගොඩනැගීම අවශ්‍ය විය. ඒ සඳහා විවිධ පසුබිම්වලින් පැමිණි නොයෙක් විලාසිතා නිර්මාණ ශිල්පීහු ඇයට සේවය කළහ.
මිෂෙල් ඔබාමා කීවන ජනපති ආර්යාවද?
44 වැනි